     และแล้วก็มาถึงคิวร้านชูจิต อ่านรีวิวก็ใช้ได้อยู่เหมือนกัน แต่ขอลองเองว่าเด็ดแค่ไหน ร้านมีโต๊ะให้นั่งด้วย คนไม่พลุกพล่านมาก เพราะร้านอยู่เกือบสุดถนนแล้ว บางท่านอาจเดินไม่ถึง อุ๋มเองก็พึ่งเคยเดินลึกแบบนี้ครั้งแรกค่ะ 

พิกัดร้าน:
     ร้านชูจิต บัวลองน้ำขิง ตั้งอยู่คนละฝั่งกับวัตสันนะคะ ถ้าเริ่มจากร้านขนมปังเจ้าดัง ให้เดินตรงมาทางร้านก๋วยจั๊บเจ้าเด็ด และเดินมาจนสุดถนน จะเห็นร้านชูจิตอยู่ซ้ายมือ ข้างร้านจะขายเสื้อผ้าค่ะ เป็นเหมือนเสื้อยืด เสื้อเชิ้ต ประมาณนั้น

เมนู:
     - บัวลอยน้ำขิง ถูกใจเลย เริ่มจากน้ำขิงเผ็ดดีมาก และร้อนด้วย อยากทานน้ำขิงที่เผ็ดๆแบบนี้แหละค่ะ ใส่น้ำตาลคงน้อยด้วย เพราะไม่ค่อยหวานเท่าไหร่ งาดำด้านในนุ่มมาก ถ้าหั่นออกมาจะไหลเยิ้มอย่างกะลาวา อร่อยมากค่ะ ได้มา 4 ลูก ทางร้านมีใส่ถุงกลับบ้านเตรียมไว้ด้วย เพื่อไม่ให้รอนาน เตรียมพร้อมไว้เลย 

     สำหรับบัวลอยน้ำขิงย่านนี้ก็อร่อยไม่ต่างกันเท่าไหร่ แต่ส่วนตัวชอบไม่กี่ร้าน และร้านนี้ก็เป็นหนึ่งในร้านที่ชอบไปด้วย ลองเดินมาสุดถนนดูค่ะ ความอร่อยรอทุกท่านตบท้ายมืออาหารอยู่ค่ะ ^_____^